511 
en omtrent ligestor, rund Kjerne af c. 0,007 mm. Diam. 
(f. 21); Kjernen havde atter et eller flere glindsende, smaa 
Kjernelegemer. Disse Celler syntes at ligge i et dobbelt Lag l ). 
Indsiden af Kjæben saaes beklædt med en yderst 
tynd, hvidlig Hinde, der oftest blev hængende ved den Flade, 
til hvilken Kjæberne støtte sig. Den sammensattes af et 
meget siirligt Pladeepithel (f. 22) med temmelig regelmæssige, 
kantede Celler af 0,007 mm. Diam. og med tydelig lille 
Kjerne. 
Efterat Kjæberne ere tagne bort, sees den Flade 
blottet, som bærer dem, d. e. Forenden af Kjæbemuskel- 
masserne. Umiddelbart nedenfor Navlepartiet og i det Hele 
nærmest ved Tyggeranden sluttede Kjæbemuskelmasserne ikke 
lige til Kjæberne, men dannede her paa ganske lignende 
Maade som, ifølge mine Undersøgelser, hos Aeolidierne en, 
men rigtignok meget lille Mundbihule. I Kjæbernes øvrige 
Udstrækning slutte Kjæbemuskelmasserne sig derimod nøie 
til dem og gjengive derfor med Noiagtighed Bagfiaden af dem. 
Den hele Flade er stærkt hvælvet ovenfra nedad, i Midten 
kløvet efter næsten hele Længden af en Spalte, Mund- 
spalten, som oventil er langstrakt-oval, men nedad udtrukket 
i en lang smal Spalte, som ender ved en kort, blind Grube, 
som dannes ved Forbindelsen mellem Randene af den Halv- 
canal , som optager Kjæbernes Tyggefortsættelser, og den 
nederste Deel af den omhandlede Flade. Hver af de to 
Halvdele af denne hele Flade sees at bestaae af to tydeligt 
adskilte Dele. Den indre er mindre og ligesom vingeformet, 
skarpt tilløbende, bredere oventil, smallere nedentil, glat under 
Loupen med meget fine Længdefolder og dybere liggende, 
paa dem lodrette Striber; den er af mere hvidlig Farve og 
svarer i det Hele til den tykkere Deel af Kjæben, men ligger 
kun deelviis i Berørelse med samme. Den ydre Deel er 
større, af mere guulladen Farve, radiat stribet, og smelter oventil 
x ) En denne ganske lignende Beklædning af Kjæbens Udside har 
jeg fundet hos en heel Række af Aeolidier. 
